Anthony Fokker

Anton Herman Gerard «Anthony» Fokker (født 6. april 1890 i Blitar på Java i daværende Nederlandsk Østindia og senere Indonesia, død 23. desember 1939 i New York) var en nederlandsk flykonstruktør.

Biografi

Bakgrunn
Anthony Fokker var sønn av Herman Fokker, som eide av kaffeplantasje på øya Java. Familien dro tilbake til Nederland i 1894 og bosatte seg i Haarlem. Den tyve år gamle Anthony skulle i 1910 gå på et kurs for bilbygging ved ingeniørskolen i Bingen. Men han innskrev seg i stedet som elev på et kurs for flykonstruksjon i Zahlbach ved Mainz.

Karriere
Mens han ble forsørget av penger fra faren og hans medkjempende Oberleutnant Franz von Dau, bygde han et fly etter egne oppfatninger på Goedecker Flugmaschinenwerken,  De Spin eller Fokker-Spinne. Den 7. juni 1911 fikk han pilotførerkort  for dette flye(Flugschein Nr. 88 fra Deutsche Luftfahrerverband - DLV), etter regelverket gitt av Fédération Aéronautique Internationale (FAI). Dermed er han å regne som en Alter Adler - «gammel ørn».

I 1912 slo han seg ned i Schwerin i Mecklenburg, og bygget en flyplass med flyverskole i Görries. Under Første verdenskrig konstruerte han flere tusen fly for det tyske forsvaret, først på sin opprinnelige flyplass og senere på Hintenhof i den nåværende Schweriner Bornhövedstraße. Av kjente fly som han konstruerte bør nevnes Fokker Dr.I. Fokker var den eneste flyprodusent som personlig snakket med pilotene ved fronten for å høre deres meninger og ønsker.

Blant pilotene som fløy Fokker-fly var Manfred von Richthofen, kjent som «den røde baron». Etter ordre fra hærledelsen arbeidet Fokker fra 1917 til 1919 sammen med Hugo Junkers. 

Siden Tyskland ikke fikk lov til å opprettholde et flyvåpen som følge av Versaillestraktaten flyttet Fokker til Nederland. I Nederland grunnla han «Fokker» i 1919, som produserte sivile fly.

I 1922 flyttet han til USA og fikk senere amerikansk statsborgerskap. Her etablerte han i 1924 et amerikansk datterselskap til Fokker, kalt Atlantic Aircraft Corporation. I 1927 ble Fokker gift med Violet Austman i New York City. Hun døde under mystiske omstendigheter 8. februar 1929, etter et fall fra deres hotellværelse. 

Anthony Fokker døde av meningitt den 23. desember 1939 på Murray Hill Hospital i New York City, etter å ha vært alvorlig syk i tre uker. Fokkers urne ble bragt til Holland og Westerveld Kirkegård i Driehuis, der han ble sted til hvile i familiegraven.

Referanser

Litteratur 
 Marc Dierikx: Dwarswind. Een biografie van Anthony Fokker. Sdu Uitgevers, Den Haag 1997.
 Marc Dierikx: Anthony Fokker. Een vervlogen leven. Uitg. Boom, Amsterdam 2014.
 Michael Schmidt: Flugzeugbau in Schwerin 1913–1926. In: Mecklenburg und der Erste Weltkrieg, Thomas-Helms-Verlag, Schwerin 2010, ISBN 978-3-940207-19-7.
 
 Anton Herman Gerard Fokker: Der Fliegende Holländer. Rascher & Cie., Zürich/Leipzig/Stuttgart 1933.
 Anthony Fokker und Bruce Gould: Flying Dutchman. Penguin Books, Harmondsworth 1938.
 Volker Koos: Die Fokker-Flugzeugwerke in Schwerin. Reinhard Thon, Schwerin 1993. ISBN 3-928820-21-4.
 Horst Zänger: Wie der Flugzeugbau nach Schwerin kam. In: Mecklenburg, Heimatzeitschrift für Landsleute. Stock & Stein, Schwerin 46.2004, 11, S. 14–15.
 Henri Hegener: The Man and the Aircraft. Harleyford Publications Ltd. 1961.

Nederlandske forretningsfolk
Flykonstruktører
Personer fra Blitar
Personer fra Haarlem
Anton